Document ID: 32009D0783

KOMISJONI OTSUS,
22. oktoober 2009,
liikmete määramise kohta otsusega 2007/602/EÜ asutatud sidusrühmadega peetavate arutelude töörühma, kes tegeleb rahvatervise ja tarbijakaitse küsimustega
(2009/783/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 5. septembri 2007. aasta otsust 2007/602/EÜ, millega asutatakse sidusrühmadega peetavate arutelude töörühm, kes tegeleb rahvatervise ja tarbijakaitse küsimustega, (1) ja eriti selle artikli 3 lõiget 1,
ning arvestades järgmist:
(1)
Otsusega 2007/602/EÜ on asutatud sidusrühmadega peetavate arutelude töörühm, kes tegeleb rahvatervise ja tarbijakaitse küsimustega ja kes alustas tööd 10. oktoobril 2007, et nõustada komisjoni konsulteerimisprotsesside parimate tavade asjus ning aidata tal kõnealustes valdkondades sidusrühmade osalust ja nende vajadusi paremini siduda.
(2)
Otsusega 2007/793/EÜ (2) nimetas komisjon rahvatervise ja tarbijakaitse valdkonnas sidusrühmadega peetavate arutelude töörühma liikmed, kes tegelevad rahvatervise ja tarbijakaitse küsimustega ja kelle liikmestaatus hakkas kehtima 29. novembril 2007. Komisjon ei määranud liikmestaatuse lõpptähtaega. Seepärast on vaja vastu võtta veel üks otsus selle kohta, millised liikmed nimetatakse ametisse neljaks ja millised kaheks aastaks, nagu on ette nähtud otsuse 2007/602/EÜ artikli 3 lõikes 4.
(3)
Töörühma mõned liikmed on kinnitanud, et soovivad 2009. aasta novembri lõpus lõpetada oma osalemise töörühma töös. Et tagada töörühma edasise tegevuse jätkamine, on vaja kinnitada ülejäänud liikmete liikmestaatus neljaks aastaks.
(4)
Vastavalt otsuse 2007/602/EÜ artikli 3 lõikele 1 määrab komisjon töörühma liikmed spetsialistide hulgast, kes on pädevad nimetatud otsuse artikli 2 lõikes 2 loetletud valdkondades ja kes on vastanud osalemiskutsele.
(5)
Osalemiskutse avaldati 11. mail 2009 ja selle lõppkuupäev oli 16. juuni 2009. Laekus 56 taotlust.
(6)
Osalemiskutse peale laekunud taotluste põhjal on välja valitud kümme spetsialisti. Need spetsialistid esindavad tervise- ja tarbijaküsimuste peadirektoraadi erinevate poliitikavaldkondade sidusrühmi. Töörühma liikmete nimetamisel võetakse aluseks võimalikult suur pädevus, ulatuslikud asjakohased teadmised ning eelnevate kriteeriumidega kooskõlas ka võimalikult lai geograafiline jaotumine ühenduses ning sugupoolte võrdne esindatus,
ON TEINUD JÄRGMISE OTSUSE:
Artikkel 1
Vastavalt otsuse 2007/602/EÜ artikli 3 lõikele 4 nimetab komisjon käesolevaga sidusrühmadega peetavate arutelude töörühma liikmeks järgmised isikud, kelle nelja-aastane liikmestaatus algab 29. novembril 2007 ja kestab 29. novembrini 2011:
BAX Willemien
BERTELETTI KEMP Florence
CZIMBALMOS Ágnes
DI PUPPO Roshan
GALLANI Barbara
GOUVEIA Rodrigo
KETTLITZ Beate
ROSS Melody
SHEPPARD Philip
TIDDENS-ENGWIRDA Lisette
Artikkel 2
Komisjon nimetab käesolevaga sidusrühmadega peetavate arutelude töörühma täisajaga (neli aastat) liikmeks järgmised isikud:
CEPONYTE Zita
GRUNER Bernd
HERVE Maryse
KOSINSKA Monika
KUTIN Breda
LOGSTRUP Susanne
RODRIGUEZ Nathalie
VAN TICHELEN Sonja
VINCENTEN Joanne
VON ESSEN Garlich
Artikkel 3
Käesolev otsus jõustub 2. novembril 2009.
Brüssel, 22. oktoober 2009

Labels: 1
0
3
9
15